Nyeste Skilderie af Kiøbenhavn, 1819-08-14
Denne vittige og heldige Fiction, der hos de ældste Folkeslag lader os skimte Kundskab om Electricitetens Procedure, der viste Mennesket den første Ring af Kieden, som forener det med det Skabtes almindelige System, synes os, paa en interessant Maade, at skildre det nyefødte Menneskes Natur. 3) Maaskee turde den tredie Hypothese være den rimeligste: Af de Børn, der fødes, aande eller leve nogle, ikkun faa Øjeblikke efter Fødselen, og andre nedsynkes saaledes i en, Døden lignende, Tilstand, at man med irriterende Extracter maa indpuste dem Livsvarme. Den allerførste Virkning af Luft, det første Tegn til Exstence, som de da give fra sig, er en Nysen. Denne Art almindelige Convulsion vækker den pludseligen, og her begynder Aandedraget, den fuldkomne Harmonie, og hvert Organs frie Kraft øvelse. Faderen, der seer sit høieste Ønske opfyldt, eller som er stædt i den yderste Frygt, har nu blot et Ønske at gjøre, et Ønske, som han skal igientage, eller som vil gjenlyde i hans Siel ved hvert Stød der ryster Barnet, nemlig: at det maa leve, at Himlens Gud maa bevare det Denne Hilsen, eller rettere Skik, der ved første Øiekast synes at være hensigtsløs, latterlig bisar, uforklarlig, er virkeligen den meest almindelige, ældste og høitideligste. Den er et Udtryk paa den reneste Følelse, vækket ved Naturens skjønneste Malerie. Den er Sporet af den blideste Bevægelse og Menneskets uimodstaaelige Nærmelse til dets kjereste Værk. Den er Mindet om den første hjertelige Velvillies Kiede, der slyngedes om dette Selskabets nye Medlem, om det første Vivat, der lød fra Menneskers Mund. For Romerne var denne religiøse Agtelse paa Nysen en evig Kilde til latterlige Fordomme. Overtroen gjorde Forskiel mellem den gode og den onde Nysen. Naar Maanen stod under visse Tegn i Dyrekredsen, havde Nysen en god Betydning; om Morgenen indtil Middag bebudede den noget Ondt, men noget Godt, naar den indtraf mellem Middag og Midnat. Farlig var den, naar man stod op fra Sengen eller Bordet; man maatte da paa nyt begive sig did, og enten sove eller spise. Man gjorde Forskjel mellem enkelt og gientagen Nysen, om man vendte Hovedet til høire eller venstre Side. Hedegaard. Forslag til en nyttig Brandindretning. Kun faa Hovedstæders Brandindretninger kunne sættes i Ligning med de her i Staden, paa hvis Virksomhed vi have umiskjendelige Prøver, da ved en opkommen Jld, Naboer og Gienboer kunne være ganske betryggede for deres Vaaninger; men end gavnligere vilde disse Jndretninger blive, om der i visse af Stadens Qvarterer blev indrettet Brand Vagtstuer, eller en Hovedvagt med fornøden over og underordnet Mandskab (i Særdeleshed om Natten, for ei at gjøre Jndgreb i disses Næringsbrug om Dagen, som ved første Klemtning og den Vægterne paalagte Rapportering, i Øieblikket med alt Tilbehør kunde forføje sig til Brandstedet, hvorved ofte det meste af Huset eller Gaarden vilde kunne reddes. Til Beviis for en saadan Vagtstues Nytte, kan jeg anføre: at jeg, skjøndt ganske uden for dette Fag, er ved saadan ulykkelig Hændelse om Natten, af Mangel paa Rolighed, staaet op, og har, efterat være kommen til Stedet, bemærket, at de militaire Vagtsprøiter i Almindelighed ere de første, hvilket maa betragtes som en Følge af deres Vaagenhed. Det er meget naturligt, at der om Natten medgaaer Tid for Brandfolket til Paaklædningen og derefter til at begive sig til Sprøitehuset o. s. v. Hvad Bekostningerne angaae, vilde vist enhver Leier gjerne yde sin Deel.